क्रू मेंबर ने तुरंत दोबारा लगाया; हैदराबाद से दिल्ली जा रही फ्लाइट की घटना
Man open emergency gate cover of Indigo Flight; हैदराबाद से दिल्ली जा रही इंडिगो फ्लाइट के उड़ान भरते ही एक यात्री ने इमरजेंसी गेट का कवर खोल दिया। क्रू मेंबर ने उसे ऐसा करते देखा तो तुरंत उसे हटाकर कवर लगा दिया।
हैदराबाद से दिल्ली जा रही इंडिगो फ्लाइट के उड़ान भरते ही एक पैसेंजर ने इमरजेंसी गेट का कवर खोल दिया। क्रू मेंबर ने उसे ऐसा करते देखा तो तुरंत उसे हटाकर कवर लगा दिया।
क्रू मेंबर ने मामले की शिकायत दिल्ली एयरपोर्ट पर की। फ्लाइट के लैंड होते ही यात्री को हिरासत में ले लिया गया। उसके खिलाफ FIR भी दर्ज की गई है। मीडिया रिपोर्ट्स के मुताबिक, ये घटना 8 जुलाई की है।
यात्री की सीट इमरजेंसी गेट के पास थी
इंडिगो की फ्लाइट 6E 5605 पर फुरोकोन हुसैन (40 साल)18ए सीट नंबर पर बैठे थे। उनकी सीट इमरजेंसी गेट के पास थी। हैदराबाद से फ्लाइट के उड़ान भरते ही उन्होंने इमरजेंसी गेट का कवर खोल दिया, जबकि सीट पर बैठने से पहले उन्हें कवर के साथ छेड़छाड़ न करने के निर्देश दिए गए थे।
प्लेन के इमरजेंसी गेट का कवर खुलते ही यात्री, पायलट्स और क्रू मेंबर घबरा गए। क्रू मेंबर में से एक ने तुरंत एक्शन लेते हुए कवर को दोबारा लगाया और यात्री को दूसरी सीट पर बैठा दिया।
क्रू मेंबर ने कहा- इमरजेंसी गेट का कवर गलती से नहीं खुल सकता
एयरलाइन के क्रू मेंबर ने PTI को बताया कि इमरजेंसी गेट का कवर ऐसा है कि वो गलती से नहीं खुल सकता है। उसे जानबूझकर ही खोला या निकाला जा सकता है। उसे बाहर निकालना पड़ता है। इसके लिए आपको जोर लगाना पड़ता है।
इमरजेंसी गेट का कवर खुलने से हैंडल खुलने का खतरा 
सेफ्टी एक्सपर्ट के मुताबिक, इमरजेंसी गेट के हैंडल पर एक कवर होता है जो उसे केबिन के दबाव या किसी और वजह से खुलने से बचाता है।
इंडियन एयरलाइन्स के फ्लाइट सेफ्टी के पूर्व डायरेक्टर एसएस पनेसर के मुताबिक, अगर कवर हटा दिया जाता है, तो हैंडल खुला रहता है। उन्होंने बताया कि यह किसी भी कारण से उतरते समय खुल सकता है।
इंडिगो फ्लाइट में हुई घटनाओं से जुड़ी दैनिक भास्कर की ये खास खबरें भी पढ़ें...
1. प्लेन का इमरजेंसी गेट खोलने लगा नशे में धुत यात्री
दिल्ली से बेंगलुरु जा रही इंडिगो की फ्लाइट के दौरान एक यात्री ने इमरजेंसी गेट खोलने की कोशिश की। यात्री नशे में धुत था और क्रू से भी दुर्व्यवहार कर रहा था। क्रू मेम्बर्स ने फ्लाइट कैप्टन को सूचना दी। फ्लाइट के बेंगलुरु पहुंचने पर यात्री को CISF को सौंप दिया गया। उस पर 3 धाराओं में मामला दर्ज कर लिया गया है। पूरी खबर पढ़ें...
2. रनवे को छूकर अचानक टेक ऑफ कर गया इंडिगो प्लेन
अहमदाबाद एयरपोर्ट पर इंडिगो का एक प्लेन लैंडिंग के दौरान रनवे को छूकर वापस हवा में उड़ गया। अचानक हुए टेक ऑफ से प्लेन में बैठे यात्री घबरा गए। प्लेन में मौजूद एक पैसेंजर ने कहा कि इससे 100 से ज्यादा यात्रियों की जिंदगी खतरे में आ गई थी। पूरी खबर पढ़ें...​​​​​​